Louis Couperin

Louis Couperin (ca. 1626 – 1661) var en fransk komponist, organist, cembalist og gambist.

Etter nevøen François Couperin le Grand er Louis Couperin det mest kjente medlemmet av musikerfamilien Couperin og var en av de beste komponistene for klaviaturinstrumenter på 1600-tallet.

 Liv og virke 
mini|St-Gervais i Paris der Louis Couperin var organist fra 1653 til sin død.Faren, Charles Couperin, sieur de Crouilly, var en mindre godseier som var deltidsorganist i den lokale kirka.

Rundt 1650 skal Louis Couperin ha vært en dyktig cembalist og gambist som allerede var begynt å skrive musikk, men han var uten kontakter blant tidens betydningsfulle musikere. Ifølge Titon du Tillets (i Le Parnasse François) gjorde Louis Couperin en hurtig karriere i 1650–1651 etter at han og to brødre spilte enkelte av Louis' komposisjoner på navnedagsfesten til den berømte cembalisten, fiolinisten og komponisten Jacques Champion de Chambonnières. Imponert over Louis' talent overtalte Chambonnières ham til å flytte til Paris der han ble Couperins lærer. 

I 1653 ble Louis Couperin organist i St-Gervais-kirka i Paris. Dermed innledet han en 174 år lang periode da familien Couperins hadde kontroll over denne posten. 

Louis Couperin behersket også cembalo og gambe, og gikk inn i kammermusikkensemblet til Ludvig XIV av Frankrike.

 Musikk 
mini|Fragment av en side fra Bauyn-manuskriptet. Codaen uten taktstreker er skrevet ut i Couperins egen notasjon.
Couperins karriere varte bare rundt ti år og han fikk ikke publisert noe av det han skrev, men 200 av stykkene hans er bevart i form av håndskrifter.

De fleste cembalostykkene er suitesatser, hovedsakelig couranter, sarabander, allemander og giguer. Stykkene er mer komplekse og varierte enn Chambonnières verk. De mest bemerkelsesverdige og individuelle av Couperins cembalokomposisjoner er likevel chaconnene, passacagliaene og Préludes non mesurés («Preludier uten taktstreker»). Sistnevnte er skrevet i en egen notasjon med bare helnoter, arrangert i grupper knyttet sammen ved hjelp av buer. Disse stykkene røper innflytelse fra Johann Jakob Frobergers frie allemander og programmatiske stykker; i noen låner Couperin korte passasjer fra Frobergers toccataer.

Fram til 1900-tallet var det bare kjent noen få orgelverk av Couperin, men et fullstendig manuskript oppdaget i England av Guy Oldham viser at han var en av mestrene innen den fransk orgelskolen på 1600-tallet.

 Verk 
 2 Fantaises pour 2 violes
 2 Fantaisies sur le jeu des hautbois
 3 Symphonies pour cordes en trio
 130 cembalostykker (préludes, allemandes, courantes, sarabandes, gigues, chaconnes, passacailles, gaillardes, pavanes, voltes, branles, menuets, doubles)
 70 orgelstykker

 Referanser 

 Litteratur 
 Harry Halbreich et al.: Innledning til en innspilling av Louis Couperins samlede bevarte cembaloverk (1989–91). Spilt av Blandine Verlet, 5 CD-er, Astrée~Naïve.
 Davitt Moroney: Innledning til CD-en Louis Couperin: Intégrale de l'oeuvre de clavecin, Harmonia Mundi France 1901124.27
 Davitt Moroney (red.): Louis Couperin: Oeuvres de clavecin. Andre moderne utgave. Éditions de l'Oiseau-Lyre, Monaco, OL 58 (1985, opptrykk i 2004). Moroney utelater ornamentene fra første utgave, da de ikke stammer fra Louis Couperin. Moroneys lange innledning er en god kilde til Couperin. 
 Guy Oldham (red. og transkribert): Louis Couperin: Pièces d' orgue. Éditions de l'Oiseau-Lyre, Monaco, OL 300 (2003). 144 sider.

 Eksterne lenker 
 Generelt 


 Kortbiografi, hoasm.org
 Biografi, musicologie.org]

 Partitur 

  Stykker av Louis Couperin i Manuscrit Bauyn (Internet Archive)''
 Media 
 Fantaisie composée à Paris au mois de Décembre 1656
 Invitatoire de la feste Dieu
 Fantaisie en la mineur sur la montre
 2e fantaisie en la mineur sur les anches

Kategori:Barokkomponister
Kategori:Franske komponister
Kategori:Franske organister
Kategori:Franske cembalister
Kategori:Franske musikere
Kategori:Personer fra Paris